**OBRAZLOŽENJE OPĆEG DIJELA**

**IZVJEŠTAJA O IZVRŠENJU PRORAČUNA –**

**OSTVARENJE PRIHODA I RASHODA, PRIMITAKA I IZDATAKA** **I PRIKAZ OSTVARENOG REZULTATA**

Proračun Općine Matulji za 2024. godinu donesen je na sjednici Općinskog vijeća 21. prosinca 2023. godine („Službene novine Primorsko-goranske županije“ broj 50/23), dok su I. Izmjene i dopune Proračuna za 2023. godinu donesene na sjednici Općinskog vijeća dana 15. svibnja 2024. godine („Službene novine Općine Matulji“ broj 5/24).

Pored toga, sukladno Zakonu o proračunu te Odluci o izvršavanju Proračuna Općine Matulji za 2024. godinu, Općinski načelnik je dana 31. siječnja 2024. godine odobrio preraspodjelu sredstava unutar dijela proračunskih stavaka do visine od 5% o čemu je dostavljen izvještaj uz izmjene i dopune Proračuna, dok nakon donošenja izmjena i dopuna Proračuna nije bilo provedenih preraspodjela sredstava proračuna.

Polugodišnji izvještaj o izvršenju proračuna obuhvaća podatke o ostvarenim prihodima i primicima te rashodima i izdacima Proračuna Općine Matulji za razdoblje siječanj - lipanj 2024. godine u odnosu na važeći Proračun Općine Matulji za 2024. godinu koji iznosi ukupno 17.897.720,00 eura. Radi o konsolidiranom Proračunu, odnosno, polugodišnji izvještaj obuhvaća i podatke o izvršenju financijskih planova proračunskog korisnika Dječji vrtić Matulji te mjesnih odbora Pasjak i Mune (koji imaju vlastiti račun i vlastite prihode).

Rezultat poslovanja Općeg dijela Proračuna za izvještajno razdoblje u odnosu na plan te u odnosu na isto razdoblje 2023. godine ostvaren je kako slijedi:

|  |  |  |  |  |  |
| --- | --- | --- | --- | --- | --- |
| **OPIS** | **PLAN 2024** | **IZVRŠENJE 1-6/2024** | **Indeks Izvršenje / Plan** | **Izvršenje**  **1-6/2023** | **Indeks 2024/2023** |
| 1 | 2 | 3 | 4 | 5 | 6 |
| **A. RAČUN PRIHODA I RASHODA** |  |  |  |  |  |
| **A.1. Ukupno prihodi** | **11.839.713,00** | **4.733.996,94** | **39,98%** | **4.117.526,15** | **114,97%** |
| A.1.1. Prihodi poslovanja | 11.159.113,00 | 4.694.104,95 | 42,07% | 4.074.107,89 | 115,22% |
| A.1.2. Prihodi od prodaje nefinancijske imovine | 680.600,00 | 39.891,99 | 5,86% | 43.418,26 | 91,88% |
| **A.2. Ukupno rashodi** | **17.537.720,00** | **4.427.162,75** | **25,24%** | **3.741.786,21** | **118,32%** |
| A.2.1.Rashodi poslovanja | 10.267.447,00 | 3.971.582,88 | 38,68% | 3.427.420,66 | 115,88% |
| A.2.2. Rashodi za nabavu nefinancijske imovine | 7.270.273,00 | 455.579,87 | 6,27% | 314.365,55 | 144,92% |
| **RAZLIKA (A.1-A.2)** | **-5.698.007,00** | **306.834,19** |  | **375.739,94** | **81,66%** |
| **B. RAČUN FINANCIRANJA** |  |  |  |  |  |
| B.1. Primici od financijske imovine i zaduživanja | 1.758.577,00 | 0,00 | 0,00% | 0,00 | 0,00% |
| B.2. Izdaci za financijsku imovinu i otplatu zajmova | 360.000,00 | 178.362,78 | 49,55% | 274.490,36 | 64,98% |
| **NETO FINANCIRANJE** | **1.398.577,00** | **-178.362,78** | **-12,75%** | **-274.490,36** | **64,98%** |
| **UKUPNO PRIHODI I PRIMICI (A.1.+B.1)** | **13.598.290,00** | **4.733.996,94** | **34,81%** | **4.117.526,15** | **114,97%** |
| **UKUPNO RASHODI I IZDACI (A.2+B.2.)** | **17.897.720,00** | **4.605.525,53** | **25,73%** | **4.016.276,57** | **114,67%** |
| **RAZLIKA PRIHODA I PRIMITAKA TE RASHODA I IZDATAKA** | **-4.299.430,00** | **128.471,41** |  | **101.249,58** | **126,89%** |
| **C. RASPOLOŽIVA SREDSTVA IZ PRETHODNIH GODINA** | **4.299.430,00** | **4.321.058,23** | **100,50%** | **2.428.533,63** | **177,93%** |
| **UKUPNO PRIHODI I PRIMICI (A.1.+B.1+C)** | **17.897.720,00** | **9.055.055,17** | **50,59%** | **6.546.059,78** | **138,33%** |
| **UKUPNO RASHODI I IZDACI (A.2+B.2.)** | **17.897.720,00** | **4.605.525,53** | **25,73%** | **4.016.276,57** | **114,67%** |
| **SVEUKUPNO REZULTAT POSLOVANJA** | **0,00** | **4.449.529,64** |  | **2.529.783,21** | **175,89%** |

Iz navedenih podataka vidljivo je da je **Proračun Općine Matulji u izvještajnom razdoblju ostvario pozitivnu razliku ostvarenih prihoda i primitaka u odnosu na rashode i izdatke u visini od 4.449.529,64 eura.**

U odnosu na plan izvršenje prihoda i primitaka uključujući i prenesena sredstva iz prethodne godine je 50,59% dok je izvršenje rashoda i izdataka realizirano je sa 25,73 u odnosu na plan.

Kada se izvršenje Proračuna promatra zasebno za razinu Općine Matulji i proračunske korisnike (Dječji vrtić Matulji i Mjesni odbori) pozitivan rezultat iskazali su Općina Matulji i Mjesni odbori dok je Dječji vrtić Matulji ostvario manjak, i to kako slijedi:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **OPIS** | **PRIHODI I PRIMICI** | | | **PRENESENA SREDSTVA +/- KOREKCIJA** | **RASHODI I IZDACI** | | | **REZULTAT** |
| **PLAN** | **IZVRŠENJE** | **INDEKS** | **PLAN** | **IZVRŠENJE** | **INDEKS** |
| 1 | 2 | 3 | 4 | 5 | 6 | 7 | 8 | 9 |
| OPĆINA MATULJI | 13.014.058,85 | 4.426.094,31 | 34,01 | 4.233.823,57 | 17.265.459,00 | 4.309.149,44 | 24,96 | **4.350.768,44** |
| DJEČJI VRTIĆ MATULJI | 550.694,96 | 303.921,33 | 55,19 | 4.052,04 | 554.747,00 | 296.371,57 | 53,42 | **11.601,80** |
| MJESNI ODBORI | 15.960,00 | 3.981,30 | 24,95 | 83.182,62 | 77.514,00 | 4,52 | 0,01 | **87.159,40** |
| Pasjak | 7.360,00 | 3.681,30 |  | 43.806,90 | 51.167,00 | 4,52 |  | 47.483,68 |
| Šapjane |  |  |  | 17.747,31 | 17.747,00 |  |  | 17.747,31 |
| Mune | 8.600,00 | 300,00 |  | 16.081,94 | 8.600,00 |  |  | 16.381,94 |
| Žejane |  |  |  | 5.546,47 | 0,00 |  |  | 5.546,47 |
| **UKUPNO** | **13.580.713,81** | **4.733.996,94** | **34,86** | **4.321.058,23** | **17.897.720,00** | **4.605.525,53** | **25,73** | **4.449.529,64** |

Krajem 2021. godine Mjesni odbor Šapjane i Mjesni odbor Žejane zatvorili su svoje račune te uplatili preostala sredstva na račun Općine, no kako još imaju prenesenih sredstava iz prethodnih godina iskazuju se zasebno u ovoj tablici.

Proračun je na dan 30.06.2023. godine raspolagao novčanim sredstvima na računima u iznosu od 3.271.997,74 eura od čega:

|  |  |  |  |  |  |  |
| --- | --- | --- | --- | --- | --- | --- |
| **Općina Matulji** | **Dječji vrtić Matulji** | **Mjesni odbori** | | | | |
| **Ukupno** | Pasjak | Šapjane | Mune | Žejane |
| 3.120.945,49 | 110.859,67 | 40.192,58 | 40.172,03 | 0,00 | 0,00 | 20,55 |

Proračun je na dan 30.06.2024. godine raspolagao novčanim sredstvima na računima u iznosu od 2.816.009,78 eura od čega:

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
| **Općina Matulji** | **Dječji vrtić Matulji** | **Mjesni odbori** | | | | |
| **Ukupno** | Pasjak | Šapjane | Mune | Žejane |
| 2.569.759,35 | 198.740,73 | **47.809,70** | 47.489,15 | 0,00 | 0,00 | 20,55 |

Ukupne obveze Proračuna Općine Matulji zajedno s obvezama proračunskog korisnika Dječjeg vrtića Matulji i mjesnih odbora, na dan 30.06.2024. godine iznose 4.409.431,80 eura, pri čemu se ukupan iznos odnosi na nedospjele obveze. Od ukupnih nedospjelih obveza, obveze na ime rashoda poslovanja iznose 569.646,19 eura, a na ime rashoda za nabavu dugotrajne imovine 16.669,38 eura, dok su obveze za financijsku imovinu 4.023.116,23 eura.

### Od ukupnog iznosa stanja obveza, na Općinu Matulji i mjesne odbore otpada 4.428.828,04 eura, a 180.603,76 eura se odnosi na Dječji vrtić Matulji. Najveći dio obveza Općine Matulji, otpada na nedospjele obveze Općine za otplatu kredita i kamata te obveze prema društvu KD Autotrolej d.o.o. za nabavku autobusa.


U nastavku se daje detaljno obrazloženje izvršenja posebno prihoda i primitaka te rashoda i izdataka.

**I. OSTVARENJE PRIHODA I PRIMITAKA**

Ukupno su na razini konsolidiranog Proračuna u izvještajnom razdoblju prihodi i primici (bez prenesenih sredstava iz 2023. godine) ostvareni sa 34,81% u odnosu na plan.

Uzimajući u obzir i raspoloživa sredstva iz prethodnih godina, odnosno preneseni višak iz 2023. godine tada izvršenje sveukupnih prihoda i primitaka u izvještajnom razdoblju iznosi 50,59% u odnosu na ukupno planirane prihode i primitke.

Unutar prihoda i primitaka vidljivo je da se najviši postotak ostvarenja (42,07%) bilježi kod prihoda od poslovanja koji čine najveći udio u ukupno ostvarenim prihodima (99,16%). S druge strane najniži postotak izvršenja u odnosu na plan ostvaren je kod primitaka od financijske imovine i zaduživanja budući nisu povučena planirana kreditna sredstva.



U nastavku se daje detaljnije obrazloženje po svakoj skupini prihoda i primitaka.

**1. PRIHODI POSLOVANJA (6)**

Unutar skupine **6 - Prihodi poslovanja** ostvarenje ukupno iznosi 4.074.107,89 eura ili 52,33% u odnosu na plan što je -3,7% niže u odnosu na isto razdoblje 2022. godine. Prihodi poslovanja prema ekonomskoj klasifikaciji ostvareni su kako slijedi:

|  |  |  |  |  |  |
| --- | --- | --- | --- | --- | --- |
| **OPIS** | **PLAN 2024** | **IZVRŠENJE 1-6/2024** | **Indeks Izvršenje / Plan** | **Izvršenje 1-6/2023** | **Indeks 2024/2023** |
| **PRIHODI POSLOVANJA (6)** | **11.159.113,00** | **4.694.104,95** | **42,07%** | **4.074.107,89** | **115,22%** |
| 1.1. PRIHODI OD POREZA (61) | 6.870.000,00 | 3.527.034,21 | 51,34% | 2.952.815,85 | 119,45% |
| 1.2. PRIHODI OD POMOĆI (63) | 2.065.561,00 | 101.231,20 | 4,90% | 65.678,50 | 154,13% |
| 1.3. PRIHODI OD IMOVINE (64) | 273.220,00 | 109.316,52 | 40,01% | 111.811,91 | 97,77% |
| 1.4. PRIHODI OD UPRAVNIH I ADMINISTARTIVNIH PRISTOJBI I PRISTOJBI PO POSEBNIM PROPISIMA I NAKNADA (65) | 1.709.430,00 | 823.737,00 | 48,19% | 835.587,28 | 98,58% |
| 1.5. PRIHODI OD PRODAJE PROIZVODA I USLUGA, DONACIJE (66) | 203.902,00 | 107.633,06 | 52,79% | 84.750,70 | 127,00% |
| 1.6. KAZNE, UPRAVNE MJERE I OSTALI PRIHODI (68) | 37.000,00 | 25.152,96 | 67,98% | 23.463,65 | 107,20% |

Iz navedenog je vidljivo da se kod prihoda od poreza, prihoda od pomoći, prihoda od prodaje proizvoda i usluga i donacija te prihoda od kazni i ostalih prihoda bilježi više ostvarenje u odnosu na isto razdoblje prošle godine, dok se kod prihoda od imovine i prihoda po posebnim propisima bilježi nešto niže ostvarenje. Kada se promatra ostvarenje u odnosu na plan, vidljiv je visok postotak izvršenja kod svih vrsta prihoda, osim kod prihoda od pomoći, a čemu je prvenstveni razlog manji iznos pomoći temeljem prijenosa EU sredstava koji je planiran za projekte koji još nisu realizirani.

**1.1. PRIHODI OD POREZA (61)** ostvareni su u iznosu od 3.527.034,21 eura sa 51% u odnosu na plan. Istodobno su prihodi od poreza viši za +19% u odnosu na prošlu godinu, a povećanje prihoda posljedica je većeg zapošljavanja i/ili povećanja plaća zaposlenih u odnosu na isto razdoblje prošle godine te je razvidno povećanje prihoda po svim vrstama poreza na dohodak (osim kod poreza na dohodak od kapitala te poreza po godišnjoj prijavi), poreza na promet nekretnina te poreza na potrošnju.

Unutar **Poreza i prireza na dohodak (611)** koji su ostvareni u visini od 3.196.546,03 eura te su u odnosu na prošlu godinu viši za +19%. Ostvareni iznos prihoda od poreza i prireza na dohodak od nesamostalnog rada veći za +30,5%, prihod od poreza i prireza na dohodak od samostalnih djelatnosti veći za +11,1%, prihod od imovine i imovinskih prava povećao se za +14,1, prihod od poreza na dohodak od kapitala smanjio se za -21,4%, prihod od poreza na dohodak po godišnjoj prijavi manji je za -13,4%. Povrat poreza i prireza na dohodak po godišnjoj prijavi iznosi 594.450,99 eura, dok je u prošloj godini ova stavka iznosila 466.131,82 eura, što je povećanje +27,5%.

**Porezi na imovinu (613)** ostvareni su ukupno 306.883,08 eura, i viši je za +24% u odnosu na isto razdoblje prethodne godine. Prihod od poreza na kuće za odmor ostvaren je u iznosu od 5.284,31 eura (-27%), Porez za korištenje javnih površina iznosi 78.155,80 eura, a Porez na promet nekretnina ostvaren je u iznosu od 293.442,97 eura (+25%). Porez na promet nekretnina utvrđuje i naplaćuje Porezna uprava te općina nema raspoloživih podataka o mogućoj uplati ovih prihoda, no vidljivo je da je realizirana veća kupnja nekretnina na području Općine Matulji u odnosu na prošlu godinu.

**Porezi na robu i usluge (614)** ostvareni su u iznosu od 23.605,10 eura i odnosi se na porez na potrošnju i na porez na tvrtku. Porez na potrošnju bilježi povećanje od +24% u odnosu na prošlu godinu, što proizlazi iz veće potrošnje kao i povećanja cijena. Prihodi od poreza na tvrtku ostvareni su u iznosu od 295,37 eura po naplaćenim potraživanjima iz prethodnih godina.

**1.2. POMOĆI IZ INOZEMSTVA I OD SUBJEKATA UNUTAR OPĆEG PRORAČUNA (63)** iznose 101.231,20 eura, što je 5% od plana te povećanje za +54,1% u odnosu na isto razdoblje prethodne godine. Od toga 2.056,20 eura odnosi na prihode proračunskog korisnika Dječji vrtić Matulji, a ostalo na prihode Općine Matulji.

Pomoći od inozemnih vlada (631) ostvarene su u iznosu od 2.950,00 eura, a odnose se na pomoć Republike Slovenije za sufinanciranje programa Slovenske nacionalne manjine sukladno podnesenom zahtjevu nacionalne manjine na javni poziv za dodjelu sredstava.

Na Pomoći proračunu iz drugih proračuna (633) odnosi se 52.332,00 eura, odnosno dobivenu pomoć iz državnog proračuna sukladno Uredbi o kriterijima i mjerilima za utvrđivanje iznosa sredstava za fiskalnu održivost dječjih vrtića koju je donijela Vlada Republike Hrvatske (50.832,00 eura) i pomoć Primorsko-goranske županije za sufinanciranje manifestacije Mića zvončarska smotre (1.500,00 eura).

Ova podskupina bilježi povećanje za +193% u odnosu na isto razdoblje prošle godine budući u ovom razdoblju prošle godine nije isplaćivana prethodno navedena pomoć iz državnog proračuna, no uplaćena je pomoć za funkcionalno spajanje (13.937,50 eura) i pomoći iz županijskog proračuna (3.950,00 eura).

Pomoći izravnanja za decentralizirane funkcije (635) odnose se na ostvarena sredstva za minimalne standarde za djelatnost vatrogastva, odnosno financiranje Javne vatrogasne postrojbe Opatija u iznosu od 41.285,00 eura (-3%), kao razlika između iznosa propisanih Odlukom i Uredbom Vlade RH i ostvarenih sredstava iz dodatnog udjela u porezu na dohodak po stopi od 1%.

Pomoći proračunskim korisnicima iz proračuna koji im nije nadležan (636) ostvareni su u iznosu od 2.056,20 eura (-2%) i odnose se na prihode Dječjeg vrtića Matulji (pomoći iz državnog proračuna za sufinanciranje programa s teškoćama u razvoju i programa predškole).

Pomoći temeljem prijenosa EU sredstava (638) odnose se na kapitalne pomoći iz EU sredstava za projekt sanacije odlagališta otpada Osojnica prema završnom zahtjevu za nadoknadu sredstava (2.608,00 eura).

**1.3. PRIHODI OD IMOVINE (64)** ostvareni su u iznosu od 111.811,91 eura, što je 40% od plana te su za -2% niži u odnosu na isto razdoblje prošle godine, a odnose se na prihode Općine Matulji.

Prihodi od imovine sadrže prihode od zateznih kamata 4.216,46 eura, prihode od kamata na oročena sredstva 8.782,83 eura, prihode od naknade za koncesije za koncesije 7.715,35 eura, prihode od iznajmljivanja stambenih objekata 4.086,76 eura, prihode od zakupa poslovnih prostora 67.225,64 eura, prihode od zakupa ostalih nekretnina 2.241,51 eura, prihode od zakupa zemljišta 927,83 eura, prihode po osnovi zakupa imovine Mjesnog odbora Mune 300,00 eura, prihode po osnovi zakupa imovine Mjesnog odbora Pasjak 3.681,30 eura spomeničku rentu 608,80 eura, ostale naknade za korištenje nefinancijske imovine 7.564,64 eura (naknade po posebnim propisima) te prihode od naknada za nezakonito izgrađene zgrade 1.965,40 eura.

Unutar ove skupine povećanje je kod prihoda od financijske imovine (+235%) obzirom na isplaćene kamate na oročena sredstva kojih prihoda prošle godine nije bilo, dok je smanjenje kod prihoda od nefinancijske imovine (-11%). Smanjenje je prvenstveno radi nižih prihoda po osnovi koncesije koja je trajala do kraja mjeseca ožujka 2024. godine

**1.4. PRIHODI OD UPRAVNIH I ADMINISTARTIVNIH PRISTOJBI, PRISTOJBI PO POSEBNIM PROPISIMA I NAKNADA (65)** ostvareni su iznosu od 823.737,00 eura (-1,4% u odnosu na isto razdoblje prošle godine te 48% u odnosu na plan), od kojih se na prihode Općine Matulji odnosi 598.424,35 eura, a na prihode Dječjeg vrtića Matulji 225.312,65 eura (sufinanciranja roditelja u cijeni usluge za programe, sufinanciranje Općine Matulji roditeljima prema socijalnom programu, ostali prihodi po posebnim propisima). Kod Dječjeg vrtića ova stavka bilježi smanjenje od -2,4% s obzirom na manji broj upisane djece u programe, dok kod Općine bilježi smanjenje od -1%, a koje nije značajno.

Upravne i administrativne pristojbe (651) bilježe povećanje +11% radi više uplaćenih prihoda po osnovi prodaje državnih biljega i turističke pristojbe u odnosu na isto razdoblje prošle godine, no isto nije značajno u apsolutnom iznosu.

Prihodi po posebnim propisima (652) su niži za -9% u odnosu na isto razdoblje prošle godine budući su niži prihodi za posebne namjene (naknada za korištenje grobnog mjesta) te doprinosa za šume, kao i nešto niži prihodi Dječjeg vrtića Matulji od sufinanciranja roditelja u cijeni usluge za programe.

Kod Komunalnog doprinosa i naknada (653) u odnosu na razdoblje prošle godine ostvarenje komunalnog doprinosa je više za +35% obzirom na već iznose naknade po pojedinačnim izdanim i naplaćenim rješenjima, dok je ostvarenje komunalne naknade niže za -0,7% što nije značajno.

**1.5. PRIHODI OD PRODAJE PROIZVODA I ROBE TE PRUŽENIH USLUGA, PRIHODI OD DONACIJA TE POVRATI PO PROTESTIRANIM JAMSTVIMA (66)** ostvareni su u iznosu od 107.633,06 eura (+27% u odnosu na isto razdoblje prošle godine te 53% u odnosu na plan), a odnose se na prihode Općine u iznosu od 31.080,58 eura te na prihode Dječjeg vrtića Matulji u iznosu od 76.552,48 eura. Povećanje prihoda u odnosu na prošlu godinu je iz razloga povećanja broja korisnika usluge pripreme obroka Dječjeg vrtića Matulji te povećanja cijene usluge.

Prihodi od prodaje proizvoda i robe te pruženih usluga (661) iznose ukupno 98.229,30 eura, od čega se 21.676,82 eura odnosi na prihode Općine za pružene usluge za vođenje razreza i naplate naknade za uređenje voda dok se prihodi u iznosu od 76.552,48 eura odnose na prihode Dječjeg vrtića Matulji za usluge pripreme obroka za osnovne škole.

Donacije od pravih i fizičkih osoba izvan općeg proračuna (663) u iznosu od 9.403,76 eura odnose se na Općinu, i to na sufinanciranje pojačanog održavanja komunalne infrastrukture i donaciju za mjesni odbor.

**1.6. KAZNE I OSTALI PRIHODI (68)** ostvareni u iznosu od 25.152,96 eura (+7% u odnosu na isto razdoblje prošle godine te 68% u odnosu na plan), a odnose se samo na Općinu Matulji.

Kazne i upravne mjere (681) u iznosu od 25.069,24 eura odnose se na naplaćene kazne komunalnog redarstva te naplaćene kazne za prometne prekršaje po izdanim obavijestima i prekršajnim nalozima prometnog redarstva.

Ostali prihodi (683) u iznosu od 83,72 eura ostvareni su s osnove povrata sudskog depozita.

**2. PRIHODI OD PRODAJE NEFINANCIJSKE IMOVINE (7)**

Unutar skupine **7 - Prihodi od prodaje nefinancijske imovine** ostvarenje ukupno iznosi 39.891,99 eura ili -8% u odnosu na prošlu godinu te se odnose samo na Općinu Matulji. Prihodi od prodaje nefinancijske imovine prema ekonomskoj klasifikaciji ostvareni su kako slijedi:

|  |  |  |  |  |  |
| --- | --- | --- | --- | --- | --- |
| **OPIS** | **PLAN 2024** | **IZVRŠENJE 1-6/2024** | **Indeks Izvršenje / Plan** | **Izvršenje 1-6/2023** | **Indeks 2024/2023** |
| **PRIHODI OD PRODAJE NEFINANCIJSKE IMOVINE (7)** | **680.600,00** | **39.891,99** | **5,86%** | **43.418,26** | **91,88%** |
| 2.1. PRIHODI OD PRODAJE NEPROIZVEDENE DUGOTRAJNE IMOVINE (71) | 670.000,00 | 35.709,19 | 5,33% | 39.839,65 | 89,63% |
| 2.2. PRIHODI OD PRODAJE PROIZVEDENE DUGOTRAJNE IMOVINE (72) | 10.600,00 | 4.182,80 | 39,46% | 3.578,61 | 116,88% |

Prihodi od prodaje neproizvedene dugotrajne imovine (71) odnose se na realizirane prodaje zemljišta sukladno raspisanim natječajima za prodaju i potpisanim ugovorima te naplaćene iznose po obročnoj otplati za prodaje iz prethodnih godina.

Kod Prihoda od prodaje proizvedene dugotrajne imovine (72) ostvarenje se odnosi na Prihode od prodaje stambenih objekata (7211) u iznosu od 4.182,80 eura (obročna otplata stanova).

**3. PRIMICI OD FINANCIJSKE IMOVINE I ZADUŽIVANJA (8)**


**Primici od financijske imovine i zaduživanja (8)** nisu ostvareni u ovom razdoblju, kao ni prošle godine u ovom razdoblju.

**4. PRENESENI REZULTAT POSLOVANJA IZ PRETHODNE GODINE**

**Preneseni višak iz prethodne godine (9)** iznosi 4.321.058,23 eura. Pritom je iznos od 2.299.430,00 eura raspoređen u Proračunu za 2024. godine Odlukom o raspodjeli rezultata poslovanja za 2023. godinu. Od ukupnog iznosa raspoloživih sredstava iz 2023. godine na Općinu Matulji otpada 4.233.823,57 eura, na Dječji vrtić Matulji 4.052,04 eura te na mjesne odbore 61.554,21 eura (Pasjak 43.806,90 eura, Šapjane 17.747,31 eura). Iznos viška prihoda Mjesnog odbora Mune (16.081,94 eura) i Mjesnog odbora Žejane (5.546,47 eura) nije raspoređen budući mjesni odbori nisu bili konstituirani.

**II. OSTVARENJE RASHODA I IZDATAKA**

Ukupno su u izvještajnom razdoblju, na razini konsolidiranog Proračuna, Rashodi i izdaci ostvareni su sa 4.605.525,53 eura ili 26% u odnosu na plan, a +15% su viši u odnosu na isto razdoblje prošle godine. Po osnovnim vrstama rashoda i izdataka ostvarenje je slijedeće:



Unutar rashoda i izdataka vidljivo je da se najviši postotak ostvarenja u odnosu na plan (49,55%) bilježi kod izdataka za financijsku imovinu i otplatu zajmova, dok u apsolutnom iznosu najviše ostvarenje je kod rashoda poslovanja. S druge strane najniži postotak izvršenja u odnosu na plan ostvaren je kod rashoda za nabavu dugotrajne imovine (6,27%).

**1. RASHODI POSLOVANJA (3)**

**Rashodi poslovanja** ostvareni su u iznosu od 3.971.582,88 eura, što je 39% u odnosu na plan i +16% više u odnosu na isto razdoblje prošle godine, a uključuju rashode Općine Matulji, Dječjeg vrtića Matulji i mjesnih odbora.

Rashodi poslovanja po vrstama (skupinama) prema ekonomskoj klasifikaciji u izvještajnom su razdoblju ostvareni kako slijedi:

|  |  |  |  |
| --- | --- | --- | --- |
| **VRSTA RASHODA** | **PLAN 2024** | **IZVRŠENJE 1-6/2024** | **%** |
|
| **1. RASHODI POSLOVANJA (3)** | **10.267.447,00** | **3.971.582,88** | **38,7** |
| 1.1. RASHODI ZA ZAPOSLENE (31) | 2.555.843,00 | 1.125.906,41 | 44,1 |
| 1.2. MATERIJALNI RASHODI (32) | 4.015.208,00 | 1.420.240,57 | 35,4 |
| 1.3. FINANCIJSKI RASHODI (34) | 77.870,00 | 38.377,33 | 49,3 |
| 1.4. SUBVENCIJE (35) | 1.078.350,00 | 413.010,84 | 38,3 |
| 1.5. POMOĆI DANE U INOZEMSTVO I UNUTAR OPĆEG PRORAČUNA (36) | 1.051.141,00 | 380.595,83 | 36,2 |
| 1.6. NAKNADE GRAĐANIMA I KUĆANSTVIMA (37) | 516.820,00 | 247.829,98 | 48,0 |
| 1.7. OSTALI RASHODI (38) | 972.215,00 | 345.621,92 | 35,5 |

**1.1. RASHODI ZA ZAPOSLENE (31)** ostvareni su u iznosu od 3.971.582,88 eura, što je 39% u odnosu na plan. U odnosu na isto razdoblje 2023. godine ova skupina rashoda viša je za +16%, a povećanje je radi povećanja osnovice za obračun plaće službenika i dužnosnika u Općini te za djelatnike Dječjeg vrtića Matulji sukladno potpisanom dodatku Kolektivnom ugovoru

Ova skupina rashoda obuhvaća Plaće (Bruto) (311) koje su ostvarene u iznosu od 909.722,37 eura, Ostale rashode za zaposlene (312) koji su ostvareni u iznosu od 72.866,39 eura te Doprinose na plaće (313) koji su ostvareni u iznosu od 143.317,65 eura.

**1.2. MATERIJALNI RASHODI (32)** ostvareni su u iznosu od 1.420.240,57 eura, 35% od plana te +0,4% u odnosu na isto razdoblje prošle godine.

Unutar ove skupine Rashodi naknade troškova zaposlenima (321) koji obuhvaćaju službena putovanja, prijevoz, stručno usavršavanje, ostvareni su u iznosu od 38.962,46 eura, Rashodi za materijal i energiju (322), koji obuhvaćaju uredski materijal, energiju, sitan inventar, materijal i sirovine, službenu radnu odjeću, ostvareni su u visini od 268.549,12 eura, Rashodi za usluge (323), koji čine pretežiti dio materijalnih rashoda, a obuhvaćaju usluge telefona i pošte, tekućeg i investicijskog održavanja, promidžbe i informiranja, komunalne usluge, zakupnine, intelektualne i osobne usluge, računalne i ostale usluge, ostvareni su u visini od 1.044.686,52 eura te Ostali nespomenuti rashodi poslovanja (329), koji obuhvaćaju naknade za rad predstavničkih tijela, premije osiguranja, reprezentaciju, članarine, pristojbe i naknade , troškove sudskih postupaka te ostale rashode, ostvareni su u iznosu od 68.042,47 eura.

Iako na razini skupine *32 Materijalni rashodi* izvršenje je na razini prošle godine, vidljivo je povećanje, odnosno smanjenje po pojedinim podskupinama. Tako kod *rashoda za materijal i energiju* kod Dječjeg vrtića Matulji povećanje +9,9% radi povećanja svih vrsta rashoda osim sitnog inventara, a isto je iz razloga povećanja cijena namirnica i većeg broja korisnika koja koriste usluge pripreme obroka te radi potrebe nabave materijala i dijelova za tekuće održavanje. Kod Općine na ovoj stavci smanjenje iznosi -52,1%, a glavni razlog smanjenja je smanjenje potrošnje električne energije obzirom da je provedena energetska obnova javne rasvjete.

Podskupina *rashoda za usluge* bilježi povećanje od 9% radi većih rashoda za intelektualne usluge (viši rashodi za odvjetničke usluge, autorske honorare te geodetske usluge), usluge promidžbe i informiranja (veći iznos za informativne programe za javnost) te ostalih usluga (veći rashodi za usluge redovnog čišćenja prostora te za organizaciju manifestacija koji rashodi su prethodne godine knjiženi na ostalim nespomenutim rashodima poslovanja).

**1.3. FINANCIJSKI RASHODI (34)** ostvareni su u iznosu od 38.377,33 eura ili 49% u odnosu na plan te -0,1 niži u odnosu na prošlu godinu. Ovi rashodi obuhvaćaju Kamate za primljene kredite i zajmove (342) koji čine pretežiti dio ove skupine rashoda i čije je ostvarenje iznosi 32.438,03 eura (odnose se samo na Općinu) te Ostale financijske rashode (343) koji su ostvareni u iznosu od 5.939,30 eura, a uključuju troškove platnog prometa u iznosu od 2.562,07 eura (uključujući i mjesne odbore), zatezne kamate u iznosu od 2.473,93 eura te na usluge platnog prometa Dječjeg vrtića od 903,30 eura.

Unutar skupine smanjenje je kod rashoda za kamate za primljene kredite obzirom da je krajem prošle godine završila otplata dva kredita, dok su povećani rashodi za zatezne kamate za povrat uplaćenog poreza na promet nekretnina koje vrši Porezna uprava.

**1.4. SUBVENCIJE (35)** su ostvarene u iznosu od 413.010,84 eura (38% u odnosu na plan), a ostvareni iznos je za +18% viši u odnosu na isto razdoblje prošle godine te se odnose samo na Općinu Matulji.

Subvencije trgovačkim društvima u javnom sektoru (351) u iznosu od 319.740,66 eura odnose se na subvenciju društvu KD Autotrolej d.o.o. za javni prijevoz za razdoblje siječanj-lipanj 2024. godine, a ista je povećana u odnosu na isto razdoblje prošle godine obzirom na veću subvenciju sukladno potpisanom ugovoru.

Subvencije trgovačkim društvima, zadrugama, poljoprivrednicima i obrtnicima izvan javnog sektora (352) u iznosu od 93.270,18 eura odnose na isplaćene potpore poljoprivrednoj proizvodnji sukladno Javnom pozivu za podnošenje zahtjeva za dodjelu potpora poljoprivredi na području Općine Matulji za 2024. godinu i Programu potpora poljoprivredi na području Općine Matulji od 2023. do 2025. godine (11.148,83 eura), na sufinanciranje obrta za čuvanje djece te privatnih vrtića u koji su smještena djeca sukladno Odluci o kriterijima za ostvarivanje prava na sufinanciranje troškova programa predškolskog odgoja i obrazovanja u ustanovama drugih osnivača te u obrtima na području Primorsko goranske županije (64.450,05 eura) te na isplaćene potpore za poticanje razvoja malog gospodarstva sukladno Javnom pozivu poduzetnicima za dodjelu potpora za poticanje razvoja malog gospodarstva Općine Matulji za 2024. godinu te Programu poticanja malog gospodarstva Općine Matulji (17.671,30 eura).

**1.5. POMOĆI DANE U INOZEMSTVO I UNUTAR OPĆEG PRORAČUNA (36)** izvršene su u iznosu od 380.595,83 eura što je 36% u odnosu na planirana sredstva.

Unutar ove skupine podskupina Pomoći unutar općeg proračuna (363) izvršene su u iznosu od 56.836,42 eura koje se odnose na tekuće pomoći za sufinanciranje prijevoza putnika društvu HŽ Putnički prijevoz d.o.o. (6.636,42 eura), tekuće pomoći Općini Lanišće (200,00 eura) te kapitalne pomoći izvanproračunskim korisnicima za sufinanciranje izgradnje javne infrastrukture (50.000,00 eura - sufinanciranje radova rekonstrukcije ceste, oborinske odvodnje i nogostupa na ŽC 5047 - Županijska uprava za cesta Primorsko-goranske županije). Kapitalne pomoći su više u odnosu na prošlu godinu obzirom na provedbu konkretne investicije sukladno potpisanom sporazumu.

Podskupina Pomoći proračunskim korisnicima drugih proračuna (366) izvršeni su u iznosu od 323.759,41 eura (+33%), od toga se 321.521,26 eura odnosi se na tekuće pomoći Javnoj vatrogasnoj postrojbi Opatija, Gradskoj knjižnici i čitaonici „Viktor Car Emin“ Opatija, Gradskoj knjižnici Rijeka, Pomorskom i povijesnom muzeju hrvatskog primorja (Muzej Lipa), OŠ Andrija Mohorovičić Matulji, OŠ Drago Gervais Brešca, Dječjem vrtiću Vladimir Nazor, Dječjem vrtiću Rijeka, Domu zdravlja Primorsko-goranske županije te Centru za poljoprivredu i ruralni razvoj Primorsko-goranske županije, dok se 2.238,15 eura odnosi na kapitalne pomoći Javnoj vatrogasnoj postrojbi Opatija.

**1.6. NAKNADE GRAĐANIMA I KUĆANSTVIMA IZ PRORAČUNA (37)** izvršene su u iznosu 247.829,98 eura što je 48% u odnosu na ukupno planirana sredstva, a odnose se na naknade i pomoći Općine Matulji na ime stipendija, pomoći za novorođenu djecu, pomoći i naknade prema Odluci o socijalnoj skrbi, sufinanciranje cijene prijevoza za učenike i studente te naknade za priključke na kanalizaciju.

Povećanje ove skupine od +50% je iz razloga isplate stipendija u 2024. godini za razdoblje 9-12/2023, većeg iznosa za pomoć za novorođenu djecu obzirom na podnesene zahtjeve i povećanje iznosa naknada, povećanja rashoda za pomoć umirovljenicima za Uskrs te povećanja iznosa za jednokratne novčane pomoći.

Unutar ove skupine Naknade građanima i kućanstvima u novcu (3721) ostvarene su u iznosu od 203.453,34 eura, a za Naknade građanima i kućanstvima u naravi (3722) ostvarenje iznosi 44.376,64 eura. U nastavku izvršenje po namjenama:

* stipendije 129.520,00 eura
* pomoć za novorođenu djecu 30.600,00 eura
* troškovi stanovanja 9.975,00 eura
* pomoći iz socijalnog programa 17.908,34 eura
* pomoć umirovljenicima za Uskrs 15.450,00 eura
* sufinanciranje cijene prijevoza 34.581,25 eura
* pomoći iz socijalnog programa u naravi 9.795,39 eura.

**1.7. OSTALI RASHODI (38)** izvršeni su u ukupnom iznosu od 345.621,92 eura što je 36% u odnosu na plan i +36% u odnosu na isto razdoblje prošle godine, i odnose se samo na rashode Općine.

Tekuće donacije (381) u iznosu od 287.505,99 eura (+27%) odnose se na sufinanciranje programa, projekata i manifestacija udruga (165.934,05 eura), redovito godišnje financiranje političkih stranaka (5.058,75 eura), financiranje sportskih klubova (87.351,13 eura, od toga Zajednica sportskih udruga Općine Matulji - 72.934,47 eura), sufinanciranje aktivnosti Gradskog društva Crvenog križa Opatija (16.596,33 eura), sufinanciranje aktivnosti Područne vatrogasne zajednice Liburnija (56.432,39 eura), sufinanciranje aktivnosti Gorske službe spašavanja (2.000,00 eura), sredstva lovačkim društvima za provedbu mjera zaštite divljači i za sprječavanje šteta od divljači (565,73 eura), sufinanciranje organizacije manifestacije „Matuljske ljetne večeri“ Turističke zajednice Općine Matulji (10.000,00 eura).

Kapitalne donacije (382) u iznosu od 8.295,00 eura odnose se na kapitalne donacije za Područnu vatrogasnu zajednicu Liburnija.

Kazne, penali i naknade štete (383) u iznosu od 6.347,85 eura odnose na isplatu po nagodbi u postupku utvrđivanja vlasništva prostora.

Izvanredni rashodi (385) odnose se na planirana sredstava za proračunsku zalihu, dok su rashodi evidentirani ovisno o stvarnoj vrsti rashoda. U ovom izvještajnom razdoblju sredstva proračunske zalihe nisu korištena.

Kapitalne pomoći (ŠIFRA 386) u iznosu od 43.473,08 eura (+168,2%) odnose se na pomoć društvu Liburnijske vode d.o.o. za izgradnju vodoopskrbe i sanitarne odvodnje na cesti GM5-odvojak 1 te pomoć društvu KD Autotrolej d.o.o. za otplatu kredita za nabavu autobusa.

**2. RASHODI ZA NABAVU NEFINANCIJSKE IMOVINE (4)**

Rashodi za nabavu nefinancijske imovine ostvareni su u iznosu od 455.579,87 eura, što je +45% u odnosu na isto razdoblje prošle godine te 6% u odnosu na plan. Od toga se 4.716,98 eura odnosi na nabavu proizvedene dugotrajne imovine Dječjeg vrtića Matulji, a 450.862,89 eura na nabavu dugotrajne imovine te dodatna ulaganja na imovine Općine Matulji. Rashodi za nabavu nefinancijske imovine povećani su u odnosu na prošlu godinu, a razlog je veća realizacija investicija u komunalnu infrastrukturu, kupnja zemljišta te nabava vozila.

Rashodi za nabavu nefinancijske imovine prema ekonomskoj klasifikaciji ostvareni su kako slijedi:

|  |  |  |  |
| --- | --- | --- | --- |
| **VRSTA RASHODA** | **PLAN 2024** | **IZVRŠENJE 1-6/2024** | **%** |
|  |
| **2. RASHODI ZA NABAVU NEFINANCIJSKE (DUGOTRAJNE) IMOVINE (4)** | **7.270.273,00** | **455.579,87** | **6,3** |  |
| 2.1. RASHODI ZA NABAVU NEPROIZVEDENE DUGOTRAJNE IMOVINE (41) | 202.480,00 | 40.978,18 | 20,2 |  |
| 2.2. RASHODI ZA NABAVU PROIZVEDENE DUGOTRAJNE IMOVINE (42) | 4.347.021,00 | 346.114,70 | 8,0 |  |
| - Građevinski objekti (421) |  | 231.206,16 |  |  |
| - Postrojenja i oprema (422) |  | 84.283,53 |  |  |
| - Prijevozna sredstava (423) |  | 24.600,01 |  |  |
| - Nematerijalna proizvedena imovina (426) |  | 6.025,00 |  |  |
| 2.3. RASHODI ZA DODATNA ULAGANJA NA NEFINANCIJSKOJ IMOVINI (45) | 2.720.772,00 | 68.486,99 | 2,5 |  |

**Rashodi za nabavu neproizvedene dugotrajne imovine (41)** ostvareni su u iznosu od 40.978,18 eura, a odnose se na rashode Općine za kupnju zemljišta za potrebe daljnje izgradnje komunalne infrastrukture.

**Rashodi za nabavu proizvedene dugotrajne imovine (42)** ostvareni su u iznosu od 346.114,70 eura ili 8% u odnosu na plan, odnosno 63% u odnosu na isto razdoblje prošle godine.

Unutar ove skupine Građevinski objekti (421) ostvareni su u visini od 231.206,16 eura, a odnose se na investicije za:

* poslovni objekt 19.937,50 eura
* ceste i ostali prometni objekti 210.018,66 eura
* groblja 1.250,00 eura.

Kod skupine Postrojenja i oprema (422) izvršenje iznosi 84.283,53 eura, a odnosi se na nabavu:

* opreme za videonadzor 32.561,79 eura
* uređaja i opreme 1.599,76 eura
* ugradnju fotonaponskog sustava 45.405,00 eura
* opreme i uređaja - Dječji vrtić Matulji 4.716,98 eura.

Skupina Prijevozna sredstava (423) odnosi se na nabavu vozila u iznosu od 24.600,01 eura.

Nematerijalna proizvedena imovina (426) u iznosu od 6.025,00 eura odnosi se na nabavu računalnih programa (3.675,00 eura) te na izradu projektne dokumentacije za prijavu projekta (2.350,00 eura).

**Rashodi za dodatna ulaganja na nefinancijskoj imovini** **(45)** ostvareni u iznosu od 68.486,99 eura što je -28% niže u odnosu na prethodnu godinu te 3% u odnosu na plan.

Dodatna ulaganja na građevinskim objektima (451) odnose se na odnose se na dodatna ulaganja na građevinskim objektima za uređenje zgrada društvenog sadržaja (Dječji vrtić Rukavac, Dom Permani).

**3. IZDACI ZA FINANCIJSKU IMOVINU i OTPLATE ZAJMOVA (5)**

**Izdaci za financijsku imovinu i otplate zajmova** **(5)** u izvještajnom razdoblju iznose 178.362,78 eura što je 50% u odnosu na plan te -35% manje u odnosu na prošlu godinu, a odnose se na otplatu glavnice po kreditima Erste&Steiermärkische Bank d.d. iz 2019. i 2020. godine (137.742,48 eura) te po kreditu Hrvatske banke za obnovu i razvitak (40.620,30 eura). Smanjenje je iz razloga što je krajem prošle godine završila otplata dva kredita.

**III. PRIKAZ OSTVARENOG REZULTATA**

Višak prihoda i primitaka raspoloživ u sljedećem razdoblju iznosi 4.449.529,64 eura budući je preneseni višak od prošle godine 4.321.058,23 eura, a ostvaren višak u razdoblju 1-6/2024. godine u iznosu od 128.471,41 eura. U nastavku podaci prema korisnicima.

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  | **Općina Matulji** | **Dječji vrtić Matulji** | **MO Pasjak** | **MO Mune** | **Ukupno** |
| 1. Ukupni prihodi i primici | | | 4.426.094,31 | 1.094.706,19 | 3.681,30 | 300,00 | 4.733.996,94 |
| 2. Ukupni rashodi i izdaci | | | 4.309.149,44 | 1.087.156,43 | 4,52 | 0,00 | 4.605.525,53 |
| 3. Višak/manjak | | | 116.944,87 | 7.549,76 | 3.676,78 | 300,00 | 128.471,41 |
| 4. Višak/manjak - preneseni | | | 4.257.117,35 | 4.052,04 | 43.806,90 | 16.081,94 | 4.321.058,23 |
| **5. Višak/manjak - raspoloživ** | | | **4.374.062,22** | **11.601,80** | **47.483,68** | **16.381,94** | **4.449.529,64** |

**IV. IZVJEŠTAJ O RASHODIMA PREMA FUNKCIJSKOJ KLASIFIKACIJI**

Prema funkcijskoj klasifikaciji ukupni rashodi proračuna klasificirani su prema brojčanim oznakama i nazivima iz međunarodne klasifikacije funkcija države (COFOG) Ujedinjenih naroda - Klasifikacija rashoda u skladu s namjenom.

Izvršenje rashoda prema funkcijskoj klasifikaciji na razini razreda u ovom izvještajnom razdoblju u odnosu na izvršenje u istom razdoblju prethodne godine te u odnosu na plan proračuna za 2023. godine prikazano je u sljedećoj tablici.

|  |  |  |  |  |  |  |  |
| --- | --- | --- | --- | --- | --- | --- | --- |
| **Brojčana oznaka** | **Naziv** | **Izvršenje 1-6/2023** | **Rebalans 2024** | **Izvršenje 1-6/2024** | **Indeks** | **Indeks** | **Udio** |
| **Razred** |  | **1** | **2** | **3** | **3/1** | **3/2** |  |
|  |  | **3.741.786,21** | **17.537.720,00** | **4.427.162,75** | **118,3** | **25,2** |  |
| 01 | Opće javne usluge | 576.685,09 | 2.875.578,00 | 779.527,42 | 135,2 | 27,1 | 17,6 |
| 03 | Javni red i sigurnost | 201.341,07 | 529.751,00 | 256.956,47 | 127,6 | 48,5 | 5,8 |
| 04 | Ekonomski poslovi | 730.533,62 | 3.701.215,00 | 912.374,40 | 124,9 | 24,7 | 20,6 |
| 05 | Zaštita okoliša | 142.175,99 | 892.625,00 | 155.721,47 | 109,5 | 17,4 | 3,5 |
| 06 | Usluge unaprjeđenja stanovanja i zajednice | 431.379,89 | 1.671.356,00 | 432.644,61 | 100,3 | 25,9 | 9,8 |
| 07 | Zdravstvo | 20.911,05 | 86.820,00 | 20.699,30 | 99,0 | 23,8 | 0,5 |
| 08 | Rekreacija, kultura i religija | 335.282,15 | 1.439.840,00 | 333.832,80 | 99,6 | 23,2 | 7,5 |
| 09 | Obrazovanje | 1.186.003,69 | 5.920.645,00 | 1.415.247,55 | 119,3 | 23,9 | 32,0 |
| 10 | Socijalna zaštita | 117.473,66 | 419.890,00 | 120.158,73 | 102,3 | 28,6 | 2,7 |

Ukupno izvršenje rashoda je za +18,3% više u odnosu na isto razdoblje prošle godine, dok je izvršenje rashoda u odnosu na plan 25,2%.

Najveći udio rashoda u ovom izvještajnom razdoblju odnosi se na funkciju Obrazovanje 32%, nakon čega slijedi funkcija Ekonomski poslovi s 20,6% (najveći dio se odnosi na promet), a nakon toga funkcija Opće javne usluge s 17,6% (rad općinske uprave, predstavničkog i izvršnog tijela, mjesne samouprave).

Najveće povećanje u odnosu na prošlu godinu vidljivo je kod funkcije Opće javne usluge +35,2%, zatim kod funkcije Javni red i sigurnost +27,6% te kod funkcije Ekonomski poslovi (+24,9%). Funkcija Opće javne usluge povećana je radi povećanja rashoda poslovanja javne uprave, dok je funkcija Javni red i sigurnost povećana radi povećanja izdvajanja za vatrogastvo (Javna vatrogasna postrojba i Područna vatrogasna zajednica - DVD Kras Šapjane). Funkcija Ekonomski poslovi povećana je najvećim dijelom radi povećanja rashoda za gradnju nerazvrstanih cesta u programu građenja komunalne infrastrukture.

Kod ostalih rashoda odstupanje nisu značajna (od -1% do +19,3%), a rezultat su dijelom povećanja cijena te različite dinamike potrošnje po pojedinim funkcijama.

**POSEBNI IZVJEŠTAJI**

**U POLUGODIŠNJEM IZVJEŠTAJU O IZVRŠENJU PRORAČUNA ZA 2024. GODINU**

* **Izvještaj o korištenju proračunske zalihe**
* **Izvještaj o zaduživanju na domaćem i stranom tržištu novca i kapitala**
* **Izvještaj o danim jamstvima i plaćanjima po protestiranim jamstvima**

**IZVJEŠTAJ O KORIŠTENJU SREDSTAVA PRORAČUNSKE ZALIHE**

**ZA RAZDOBLJE OD 01.01. DO 30.06.2024. GODINE**

Člankom 65. Zakona o proračunu („Narodne novine“ broj 144/21) propisano je da se u proračunu utvrđuju sredstva za proračunsku zalihu. Sredstva proračunske zalihe mogu iznositi najviše 0,50 posto planiranih općih prihoda proračuna bez primitaka. Odlukom o izvršavanju Proračuna Općine Matulji za 2024. godinu („Službene novine Primorsko-goranske županije“ broj 50/23) za proračunsku zalihu utvrđena su sredstva u iznosu od 17.250,00 eura. Sukladno zakonskim odredbama sredstva proračunske zalihe mogu se koristiti za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine.

Temeljem članka 66. Zakona o proračunu o korištenju sredstava proračunske zalihe odlučuje načelnik te je obvezan tromjesečno izvijestiti predstavničko tijelo o korištenju sredstava proračunske zalihe.

U razdoblju od 01.01. do 30.06.2024. godine sredstva proračunske zalihe nisu korištena.

**IZVJEŠTAJ O ZADUŽIVANJU**

**NA DOMAĆEM I STRANOM TRŽIŠTU NOVCA I KAPITALA ZA RAZDOBLJE SIJEČANJ - LIPANJ 2024. GODINE**

U izvještajnom razdoblju Općina Matulji i proračunski korisnik Dječji vrtić Matulji nisu ugovarali ni preuzimali zaduživanja po dugoročnim kreditima, zajmovima i vrijednosnim papirima.

U nastavku se daje izvještaj o aktualnim kreditima koji su ugovoreni, a nisu u cijelosti iskorišteni, a iskorištenje se očekuje u narednom razdoblju.

U 2020. godini Općinsko vijeće donijelo je dana 15.12.2020. godine Odluku o zaduženju za projekt energetske obnove javne rasvjete u iznosu od 796.336,85 eura (6.000.000,00 kuna, fiksni tečaj konverzije 7,53450) kod Hrvatske banke za obnovi i razvitak s fiksnom kamatnom stopom od 0,1% i rokom otplate 10 godina. Po navedenoj odluci dobivena je suglasnost Vlade Republike Hrvatske. Po dovršetku projektne dokumentacije, podnesen je zahtjev Hrvatskoj banci za obnovu i razvitak za odobrenje financiranja te je u veljači 2022. godine potpisan ugovor o kreditu. Po navedenom kreditu u 2023. godini povučena su sredstva u iznosu od 771.785,55 eura te je započela otplata kredita.

U 2021. godini Općinsko vijeće donijelo je dana 30.03.2021. godine Odluku o zaduženju uzimanjem dugoročnog kredita u iznosu od 2.654.456,17 eura (20.000.000,00 kuna, fiksni tečaj konverzije 7,53450) za financiranje kapitalnih investicija - izgradnja nerazvrstanih cesta i priprema zemljišta u radnim zonama na rok otplate od 15 godina s fiksnom kamatnom stopom u visini od 0,97 % godišnje. Po navedenoj odluci dobivena je suglasnost Vlade Republike Hrvatske te je zaključen Ugovor o kreditu s Erste&Steiermärkische Bank d.d.. Po navedenom kreditu povučen je iznos od 895.878,96 eura, a rok korištenja kredita je do 31.12.2024. godine.

U nastavku se daje izvještaj o otplatama kredita i zajmova u ovom izvještajnom razdoblju.

Po svim kreditima ukupno je u razdoblju od 01.01. do 30.06.2024. godine otplaćen iznos glavnice od 178.362,78 eura, i to kako slijedi:

|  |  |  |  |  |
| --- | --- | --- | --- | --- |
| **KREDIT** | | **Ugovor o kreditu 5000913880 od 23.09.2019. godine** | **Ugovor o kreditu 5000913855 od 23.09.2019. godine** | **Ugovor o kreditu 5000913847 od 23.09.2019. godine i aneks ugovora od 14.12.2020. godine** |
|  | Datum uplate | Eur | Eur | Eur |
| 1. anuitet | 31.03.2024. | 17.866,53 | 5.615,20 | 12.761,81 |
| 2. anuitet | 30.06.2024. | 17.866,53 | 5.615,20 | 12.761,81 |
| **Ukupno** |  | **35.733,06** | **11.230,40** | **25.523,62** |
|  |  |  | **UKUPNO** | **72.487,08** |

|  |  |  |  |
| --- | --- | --- | --- |
| **KREDIT** | | **Ugovor o kreditu 5000948902 od 19.12.2019. godine** | **Ugovor o kreditu broj: ESJR-22-1101769 od 16.02.2022. godine i Dodatka I. i II. Ugovoru** |
|  | Datum uplate | Eur | Eur |
| 1. anuitet | 31.01.2024. | 10.875,90 | 6.770,05 |
| 2. anuitet | 29.02.2024. | 10.875,90 | 6.770,05 |
| 3. anuitet | 31.03.2024. i 28.03.2024. | 10.875,90 | 6.770,05 |
| 4. anuitet | 30.04.2024. | 10.875,90 | 6.770,05 |
| 5. anuitet | 31.05.2024. | 10.875,90 | 6.770,05 |
| 6. anuitet | 30.06.2024. i 28.06.2024. | 10.875,90 | 6.770,05 |
| **Ukupno** | **UKUPNO** | **65.255,40** | **40.620,30** |

**IZVJEŠTAJ**

**O DANIM JAMSTVIMA I PLAĆANJIMA PO PROTESTIRANIM JAMSTVIMA ZA RAZDOBLJE SIJEČANJ - LIPANJ 2024. GODINE**

U izvještajnom razdoblju Općina Matulji nije davala jamstva te nije imala plaćanja po protestiranim jamstvima.

